དེ་རིང་ཆོས་འབྲེལ་ཞུ་རྒྱུ་དེ་ཤེར་ཕྱིན་གྱི་གཞུང་མདོ་བསྡུས་པའི་གྲས་རྡོ་རྗེ་གཅོད་པ་ཞེས་པ་དེ་ཞུ་རྒྱུ་རེད།རྡོ་རྗེ་གཅོད་པ་དེ་བོད་པ་ཚོའི་ནང་ནས་སྐྱོར་མཁན་མང་པོ་ཡོད་རེད་ལ།རྒྱ་ནག་གི་ཆོས་བརྒྱུད་དུ་གྱུར་པའི་ཀོ་རི་ཡ་དང།ཉི་ཧོང།ཝེ་ཏི་ནམ་ཁྱེད་རང་ཚོས་ཀྱང་སྐྱོར་གྱི་ཡོད་རེད།སྤྱིར་བཏང་ཤེར་ཕྱིན་གྱི་གཞུང་ལ་རྒྱས་འབྲིང་བསྡུས་གསུམ་ཡོད་རེད།དེ་ལ་ཡང་རྒྱས་པ་ལ་རྒྱས་འབྲིང་བསྡུས་གསུམ་དང།འབྲིང་བ་ལ་རྒྱས་འབྲིང་བསྡུས་གསུམ།ཆུང་བ་ལ་རྒྱས་འབྲིང་བསྡུས་གསུམ་བཅས་དགུ་ཡོད་པ་རེད།རྒྱས་ཤོས་དེ་བམ་པོ་ལྔ་བརྒྱ་པ་ཞེས་པ་དེ་རྒྱ་ནག་གི་སྐད་ནང་ལ་ཡོད་རེད་ཟེར་གྱི་འདུགབོད་ཀྱི་སྐད་ནང་དུ་ཡོད་མ་རེད།དེ་ནས་བམ་པོ་བཞི་བརྒྱ་པ་རེད།དེ་ཡང་བོད་སྐད་ཀྱི་འགྱུར་ཡོད་མ་རེད།བོད་སྐད་ནང་དུ་རྒྱས་པ་རྒྱས་འབྲིང་བསྡུས་གསུམ་གྱི་ནང་དུ་རྒྱས་པ་དང་འབྲིང་བ་གཉིས་མེད་པ་རེད།བསྡུས་པ་འབུམ་པོ་ཏི་བཅུ་གཉིས་དེ་རེད།ཤོ་ལོ་ཀ་འབུམ་གཅིག་ཡོད་བསྡད་པ་དེ་རེད།དེ་ནས་ཉི་ཁྲི་དང་ཁྲི་བརྒྱད་སྟོང་པ།གཅིག་དྲན་མ་སོང།དེ་ནས་བརྒྱད་སྟོང་པ།བསྡུས་ཤོས་དེ་མདོ་བསྡུས་པ་རེད།ཤེར་ཕྱིན་གྱི་གཞུང་གི་དངོས་དོན་སྟོང་ཉིད་ཀྱི་རིམ་པ་གཏན་ལ་ཕབ་པ་དེ་མ་གཞི་ཐོགས་མེད་ཀྱི་གཞུང་ནང་དུ་ཡོད་རེད་དེ།གཙོ་བོ་ཀླུ་སྒྲུབ་ཡབ་སྲས་ཀྱི་གཞུང་རེད་འདུགཀླུ་སྒྲུབ་ཀྱི་རྩ་བ་ཤེས་རབ་ཀྱི་འགྲེལ་པ་མང་པོ་ཡོད་རེད་དེ་གསལ་ཤོས་དང་མཐའ་དཔྱོད་མང་ཤོས་ཡོད་པ་དེ་ཟླ་བ་གྲགས་པའི་ཚིག་གསལ་རེད་འདུག་ཅེས་གསུངས་སོང།